Sľubica (vrch)

Sľubica () je vrch v pohorí Branisko, najvyšší v jeho južnej, rovnomennej časti. Leží nad Dúbravou a Vojkovcami, približne  východne od Spišského Podhradia. 

 Poloha 
Nachádza sa v južnej časti Braniska, v geomorfologickom podcelku Sľubica. Leží na hranici Prešovského a Košického kraja a okresov Levoča a Spišská Nová Ves, pričom zasahuje na katastrálne územia obcí Dúbrava, Slatvina a Vojkovce. Najbližšími sídlami sú na severozápadnom úpätí situovaná obec Dúbrava a juhozápadne ležiaca Slatvina a Vojkovce, juhovýchodne sa nachádzajú Hrišovce a východne Víťaz a Široké.

 Opis 
Sľubica leží v hlavnom hrebeni, vedúcom zo sedla Branisko južným smerom cez Suchý hrb () na Zadný Moravec (). Severným smerom sa nachádza Suchý hrb, Rajtopíky () a Brezová (), východným Zadný Moravec (), južným Predný Moravec () a Pahor () a západným Turnisko (), Kozia hora (), Dreveník () a Spišský hradný vrch () so Spišským hradom.Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Masív patrí do povodia rieky Hornád, kde vodu zo západnej časti odvádza Oľšavec a Slatvinský potok, z južnej potok Studenec a z východnej Dolinský potok. Na vrchole sa križujú značené turistické chodníky z Vojkoviec i Slatviny. Na vrchole je osadená informačná tabuľa, posedenie s dreveným stolom a lavičkami, nechýba turistický smerovník so schránkou a vrcholovou knihou.

 Turizmus 
Sľubica poskytuje jeden z najpôsobivejších výhľadov na Slovensku a je atraktívnym a vyhľadávaným cieľom pre turistov. Z vrcholu je možný výhľad na Spiš s Dreveníkom a Spišským hradom, počas dobrej viditeľnosti dovidieť na  vzdušnou čiarou vzdialený Veľký Choč (). Najľahší je výstup z obce Vojkovce cez sedlo Predky () s prevýšením . Každoročne turisti vystupujú na vrch v rámci akcie „Zimný výstup na Sľubicu“.

 Výhľady 
Vrchol pokrýva nesúvislý, miestami však riedky lesný porast, ktorý umožňuje obmedzený rozhľad. Z vhodných lokalít je však možné pozorovať Hornádsku a Popradskú kotlinu, okolité vrcholy Braniska a pri priaznivých podmienkach tiež Vysoké a Belianske Tatry, Levočské vrchy, Bachureň, Čergov, Šarišskú vrchovinu, Čiernu horu, Volovské vrchy, Slovenský raj a východnú časť Nízkych Tatier.

 Prístup 
 po  zelenej značke:
 od severu z priesmyku Branisko () cez Rajtopíky (); trvanie: ↑ 2:30 h, ↓ 2:15 h, prevýšenie: 
 od juhu z mesta Krompachy cez obce Kolinovce, Kaľava a Vojkovce a sedlo Predky (); trvanie: ↑ 4:00 h, ↓ 3:20 h, prevýšenie: 
 po  žltej značke:
 od juhovýchodu z obce Richnava cez sedlo Predky (); trvanie: ↑ 2:50 h, ↓ 2:20 h, prevýšenie: 
 od juhozápadu z obce Slatviny
 po  modrej značke od severozápadu z obce Dúbrava cez sedlo Humenec (); trvanie: ↑ 2:15 h, ↓ 1:55 h, prevýšenie: 

 Galéria 

 Referencie 

 Literatúra 
 Knihy 
 Šport, Bratislava, Jozef Ďurček a kolektív, Turistický sprievodca ČSFR – Zväzok 48, Čergov • Branisko, 1991, ISBN 80-7096-146-5

 Mapy 
 VKÚ, akciová spoločnosť, Harmanec, č. 115, Turistická mapa 115 Šarišská vrchovina – Branisko 1 : 50 000, 4. vydanie, 2009, ISBN 60-03-32016-8
 VKÚ, akciová spoločnosť, Harmanec, č. 125, Turistická mapa 125 Volovské vrchy – Krompachy 1 : 50 000, 4. vydanie, 2007, ISBN 978-80-8042-517-3
 SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8

 Pozri aj 
 Sľubica (geomorfologický podcelok)
 Branisko
 Zoznam vrcholov v Branisku

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 360° virtuálny panoramatický výhľad z vrcholu Sľubice na okolité vrchy na PeakFinder.org 
 O Sľubici v relácii Televíkend v archíve RTVS (video)

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Kategória:Vrchy v okrese Spišská Nová Ves
Kategória:Dúbrava (okres Levoča)
Kategória:Slatvina
Kategória:Vojkovce